Regstreekse uitsending: Hoe gemaak met sentralisering van voedselskenkings?Verskeie maatskaplike en liefdadigheidsorganisasies is warm onder die kraag oor verskeie regeringsdepartemente se pogings die afgelope week om die verspreiding van kos aan behoeftiges te sentraliseer, om, volgens die skrywe wat hieroor versprei is, “te verseker dat kos op ‘n effektiewe wyse versprei word”. Talle organisasies wat kos aan hongeres versprei te midde van die Covid-19-krisis het egter gister voortgegaan met die verspreiding van voedselskenkings en het aangedui dat hulle hul nie deur dié regulasie sal laat keer nie. Wat presies behels die regering se poging tot sentralisering van voedselskenkings? Slaag die regering enigsins daarin om hul eie voedselskenkings effektief te reguleer? Mag die regering enigsins sulke beheer oor die aktiwiteite van liefdadigheidsorganisasies uitoefen? Wat staan organisasies wat hul gemeenskappe in hierdie moeilike tyd wil bystaan, te doen? Elaine Krige, nuusredakteur van Maroela Media, gesels met dr. Theo de Jager, voorsitter van Saai, die landbouorganisasie van gesinsboere, Hannes Noëth, die uitvoerende direkteur van Helpende Hand en dr. Theuns Eloff, voorsitter van die Dagbreek Trust oor dié en ander vrae. Volg die regstreekse uitsending Woensdag, 6 Mei 2020 om 14:00 op Maroela Media se Facebook-blad. Die video sal ook onderaan hierdie artikel beskikbaar wees. Sentralisering van voedselskenkings Die afgelope week sien ons al meer hoe die regering nie-winsgewende organisasies só wil reguleer dat die regering self in beheer is van verspreiding van kos en ander maatskaplike hulp aan armes tydens algehele afsondering. In dieselfde asem vier korrupsie en onbevoegdheid hoogty in regeringsdepartemente wat verantwoordelik is vir maatskaplike hulp in dié tyd. Baie organisasies kom nou in opstand teen die regering en weier dat die verantwoordelikheid om vir behoeftiges te sorg, aan die regering oorgelaat word. Elaine Krige, nuusredakteur van Maroela Media, gesels met dr. Theo de Jager, Voorsitter van Saai- die Landbou organisasie van Gesinsboere, Hannes Noëth, die Uitvoerende Direkteur van Helpende Hand en dr. Theuns Eloff.Maak jy in dié tyd staat op Maroela vir betroubare, gebalanseerde nuus en gesprekke wat jou ingelig hou soos hierdie een? Maak 'n finansiële bydrae om Maroela te help om hiermee vol te hou. Besoek https://maroelamedia.co.za/donasies/ om meer te lees oor hoe jy Maroela kan ondersteun. Posted by Maroela Media on Wednesday, May 6, 2020